ગુજરાતમાં દલિતો પર થઇ રહેલા અત્યાચારોમાં વધારો જોવા મળી રહ્યો છે. ત્યારે હવે રાજકોટ શહેરનાં શાપર ઇન્ડસ્ટ્રીમાં કચરો ફેંકવા જેવી બાબતે એક દલિત યુવાનને ઢોર માર મારતા તેનું ઘટનાસ્થળ પર જ મૌત નિપજ્યુ હતુ. રાજકોટની શાપર ઇન્ડસ્ટ્રીમાં આવેલી રાદડિયા ઇન્ડસ્ટ્રી નજીક કચરો ફેંકતા યુવાનને ઢોર માર મારતા તેનું મૌત થયુ તેટલું જ નહી પણ તેની પત્નિને પણ ઘણી બર્બરતાથી મારવામાં આવી હતી. સુત્રોનાં જણાવ્યાં અનુસાર યુવાનનાં દેહને પોસ્ટમોટ માટે મોકલવામાં આવ્યો છે અને તેની પત્નિને હોસ્પિટલમાં ખસેડવામાં આવી છે. આ સમગ્ર ઘટના પ્રકાશમાં આવતા એકવાર ફરી ગુજરાતમાં દલિતોની સ્થિતિ કેવી તે સ્પષ્ટ દેખાઇ રહી છે. આ બાબતે જીગ્નેશ મેવાણીએ પણ ટ્વીટ કરી દલિતોની સ્થિતિને બતાવી છે.